Ministrstvo za kmetijstvo, gozdarstvo in prehrano Republike Slovenije, Dunajska cesta 22, 1000 Ljubljana (v nadaljnjem besedilu: MKGP), na podlagi 19. člena Uredbe o izvajanju intervencije izmenjava znanja in prenos informacij ter usposabljanje svetovalcev iz strateškega načrta skupne kmetijske politike 2023–2027 (Uradni list RS, št. 57/24; v nadaljnjem besedilu: uredba o prenosu znanja) in 5. člena Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23, 19/24 in 52/24; v nadaljnjem besedilu: uredba o skupnih določbah), objavlja

# Javni razpis za podintervencijo izmenjava znanja in prenos informacij za leti 2024 in 2025

**1. OSNOVNI PODATKI O JAVNEM RAZPISU**

|  |  |
| --- | --- |
| **Predmet javnega razpisa:** | Predmet javnega razpisa je dodelitev podpore iz podintervencije izmenjava znanja in prenos informacij. |
| **Razpisana sredstva po sklopih:** | Višina razpisanih nepovratnih sredstev znaša 1.500.000,00 eurov, ki se razdeli po naslednjih sklopih:  Sklop 1 za vsebine iz intervencije dobrobit živali: 32.000,00 eurov  Sklop 2 za vsebine iz intervencij kmetijsko okoljsko podnebna plačila in lokalne pasme in sorte 612.000,00 eurov  Sklop 3 za vsebine iz intervencije ekološko kmetovanje in ekološko čebelarjenje 540.000,00 eurov  Sklop 4 za vsebine iz intervencije podpora za vzpostavitev gospodarstev mladih kmetov 68.400,00 eurov  Sklop 5 za druge vsebine s področja kmetijstva, gozdarstva in živilske predelave 247.600,00 eurov  Sredstva se zagotovijo iz proračunskih postavk MKGP in sicer:   * 508.500,00 eurov iz proračunske postavke 221064 - Skupni strateški načrt 2023-2027 - EKSRP - EU, * 991.500,00 eurov iz proračunske postavke 221065 - Skupni strateški načrt 2023-2027 - EKSRP - slovenska udeležba.   Delež sredstev Evropskega kmetijskega sklada za razvoj podeželja znaša 33,9 %, delež sredstev iz proračuna Republike Slovenije pa 66,1 %. |
| **Vrsta javnega razpisa:** | ZAPRTI |
| **Obdobje vlaganja vlog na javni razpis:** | Vložitev vloge na javni razpis poteka od 19. avgusta 2024 od 8. ure do vključno 19. septembra 2024, do 14. ure. |
| **Cilji intervencije:** | Povečati raven usposobljenosti oseb dejavnih v kmetijskem, gozdarskem in živilskopredelovalnem sektorju. |
| **Informacije o javnem razpisu:** | Informacije o javnem razpisu so dostopne na naslednji povezavi: https://skp.si/aktualno/info-tocke |

**2. NAMEN in CILJ INTERVENCIJE**

Namen in cilj intervencije sta določena v 3. členu uredbe o prenosu znanja.

**3. VLAGATELJ in UPRAVIČENEC ter SKLOPI JAVNEGA RAZPISA**

3.1. Vlagatelj in upravičenec do podpore iz 5. člena uredbe o prenosu znanja je izvajalec usposabljanja, ki izpolnjuje pogoje iz [7](http://www.pisrs.si/Pis.web/pregledPredpisa?id=URED8924#8). člena uredbe o prenosu znanja in tega javnega razpisa.

En vlagatelj lahko na javni razpis vloži le eno vlogo na sklop.

3.2. V skladu s tretjim odstavkom 19. člena uredbe o prenosu znanja je javni razpis strukturiran v pet sklopov glede na vsebinske sklope:

1. vsebine iz intervencije dobrobit živali;
2. vsebine iz intervencij kmetijsko okoljsko podnebna plačila in lokalne pasme in sorte;
3. vsebine iz intervencije ekološko kmetovanje in ekološko čebelarjenje;
4. vsebine iz intervencije podpora za vzpostavitev gospodarstev mladih kmetov;
5. druge vsebine s področja kmetijstva, gozdarstva ter predelave kmetijskih proizvodov.

Pri vlaganju vloge mora vlagatelj upoštevati, da z oddajo vloge na sklope 1, 2, 3 ali 4, izvede vse navedene teme pri posameznem sklopu iz 3.3 podpoglavja tega javnega razpisa. Pri vlaganju vloge za sklop 5, vlagatelj lahko izbira katere teme bo izvedel.

V skladu s četrtim odstavkom 4. člena uredbe o prenosu znanja so v nadaljevanju za vsak sklop tega javnega razpisa posebej podrobneje opredeljene teme usposabljanj kmetov, ki sodijo v posamezen sklop in rok za izvedbo usposabljanj. Ena ura usposabljanja pomeni 45 minut izvajanja in ne vključuje časa porabljenega za odmor ali pot.

Vlagatelj mora za dodelitev podpore poleg splošnih pogojev za dodelitev podpore iz uredbe o skupnih določbah za izvajanje intervencij ob vložitvi vloge izpolnjevati tudi pogoje iz 7. člena uredbe o prenosu znanja.

3.3. Sklopi

***SKLOP 1 - vsebine iz intervencije dobrobit živali***

Vlagatelj mora za dodelitev podpore izvesti vse teme iz tega sklopa javnega razpisa. Vsako usposabljanje pri posamezni podintervenciji mora trajati vsaj 4 ure.

Upravičen udeleženec usposabljanj iz tega sklopa je upravičenec do subvencionirane storitve iz 6. člena uredbe o prenosu znanja in je v skladu s predpisom, ki ureja intervencijo dobrobit živali in predpisom, ki ureja izvedbo intervencij skupne kmetijske politike prvič oddal zahtevek za intervencijo dobrobit živali.

Rok za izvedbo usposabljanj za zavezance, ki so v letu 2024 prvič oddali zahtevek za Dobrobit živali, je 15. december 2024.

Rok za izvedbo usposabljanj za zavezance, ki bodo v letu 2025 prvič oddali zahtevek za Dobrobit živali, je 15. december 2025.

Predvideno število udeležencev je do 1.000 v skupnem obsegu okvirno 4.000 ur usposabljanj.

|  |  |
| --- | --- |
| **Tema:** | **Opis teme:** |
| Usposabljanja DŽ  govedo | Informiranje upravičencev o izvajanju intervencije  Osnovna predstavitev podintervencije  Predstavitev vseh zahtev podintervencije  Identifikacija in registracija  Seznanitev s problemi na terenu pri izvajanju pregledov na kraju samem |
| Usposabljanja DŽ  prašiči | Informiranje upravičencev o izvajanju intervencije  Osnovna predstavitev podintervencije  Predstavitev vseh zahtev podintervencije  Identifikacija in registracija  Pravilno mesečno poročanje staleža prašičev na KMG  Seznanitev s problemi na terenu pri izvajanju pregledov na kraju samem |
| Usposabljanja DŽ  drobnica | Informiranje upravičencev o izvajanju intervencije  Osnovna predstavitev podintervencije  Predstavitev vseh zahtev podintervencije  Identifikacija in registracija  Seznanitev s problemi na terenu pri izvajanju pregledov na kraju samem |
| Usposabljanja DŽ  konji | Informiranje upravičencev o izvajanju intervencije  Osnovna predstavitev podintervencije  Predstavitev vseh zahtev podintervencije  Identifikacija in registracija  Seznanitev s problemi na terenu pri izvajanju pregledov na kraju samem |
| Usposabljanja DŽ perutnina | Informiranje upravičencev o izvajanju intervencije  Osnovna predstavitev podintervencije  Predstavitev vseh zahtev podintervencije  Identifikacija in registracija  Seznanitev s problemi na terenu pri izvajanju pregledov na kraju samem |

***SKLOP 2 - vsebine iz intervencij kmetijsko okoljsko podnebna plačila in lokalne pasme in sorte***

Vlagatelj mora za dodelitev podpore izvesti vse teme iz tega sklopa javnega razpisa.

Upravičen udeleženec usposabljanj iz tega sklopa je upravičenec do subvencionirane storitve iz 6. člena uredbe o prenosu znanja in je skladno s predpisom, ki ureja intervencijo plačil za okoljsko podnebne obveznosti ter naravne in druge omejitve in predpisom, ki ureja izvedbo intervencij skupne kmetijske politike oddal zahtevek za intervenciji okoljsko podnebnih plačil ali lokalnih pasem in sort.

Rok za izvedbo usposabljanj je 15. december 2025, pri čemer se upošteva, da mora biti del usposabljanj izveden do 15. decembra 2024.

Predvideno število udeležencev je 8.500 v skupnem obsegu okvirno 76.500 ur usposabljanj.

|  |  |
| --- | --- |
| **Tema:** | **Trajanje**  **(v h)** |
| Ekosistemske storitve in kmetijstvo | 3 |
| Vpliv kmetijstva na naravo | 3 |
| Trženje pridelkov / izdelkov oz. možnosti uporabe biomase iz travnikov s prilagojeno kmetijsko prakso | 3 |
| Pridelava alternativnih poljščin v petletnem kolobarju | 3 |
| Pozabljene poljščine in kako jih vključiti v kolobar | 3 |
| Izzivi prilagajanja podnebnim spremembam v kmetijstvu | 3 |
| Kako učinkovito blažiti podnebne spremembe pri kmetovanju | 3 |
| Dobre kmetijske prakse za varovanje voda | 3 |
| Dobre kmetijske prakse za ohranjanje tal | 3 |
| Senena prireja od A do Ž | 3 |
| Trajnostni pristopi v uporabi invazivnih tujerodnih rastlinskih vrst | 3 |
| Vloga divjih opraševalcev pri pridelavi hrane | 3 |
| Kako povečati učinkovitost varovanja pašnih živali pred napadi velikih zveri | 3 |
| Ekonomika reje lokalnih pasem domačih živali | 3 |
| Zakaj rediti lokalne pasme domačih živali | 3 |
| Ekonomika pridelave lokalnih sort kmetijskih rastlin | 3 |
| Zakaj pridelovati lokalne sorte kmetijskih rastlin | 3 |
| Predstavitev zahtev, pogojev ter sistema ekološkega kmetovanja in ekološkega čebelarjenja | 3 |
| Kako uspešno preusmeriti kmetijo v ekološko kmetovanje | 3 |
| Ekološko čebelarjenje | 3 |

***SKLOP 3 - vsebine iz intervencij ekološko kmetovanje in ekološko čebelarjenje***

Vlagatelj mora za dodelitev podpore izvesti vse teme iz tega sklopa javnega razpisa.

Upravičen udeleženec usposabljanj iz tega sklopa je upravičenec do subvencionirane storitve iz 6. člena uredbe o prenosu znanja in je skladno s predpisom, ki ureja intervencijo plačil za okoljsko podnebne obveznosti ter naravne in druge omejitve in predpisom, ki ureja izvedbo intervencij skupne kmetijske politike oddal zahtevek za intervenciji ekološko kmetovanje ali ekološko čebelarjenje.

Rok za izvedbo usposabljanj je 15. december 2025, pri čemer se upošteva, da mora biti del usposabljanj izveden do 15. decembra 2024.

Predvideno število udeležencev je 4.500 v skupnem obsegu okvirno 67.500 ur usposabljanj.

|  |  |
| --- | --- |
| **Tema:** | **Trajanje (v h)** |
| Veterinarsko zdravljenje živali na ekološki kmetiji | 3 |
| Oskrba travinja na ekološki kmetiji | 3 |
| Permakultura in ekološko kmetovanje | 3 |
| Znanja o gojenju gob in mikrozelenjave | 3 |
| Biodinamično kmetovanje | 3 |
| Prilagajanje tehnologij ekološke pridelave podnebnim spremembam | 3 |
| Reja domačih živali na ekološki kmetiji | 3 |
| Varstvo rastlin v ekološki pridelavi | 3 |
| Tehnologije in ekonomski učinki ekološkega poljedelstva | 3 |
| Tehnologije in ekonomski učinki ekološkega vrtnarstva | 3 |
| Tehnologije in ekonomski učinki ekološkega trajnega nasada | 3 |
| Tehnologije in ekonomski učinki ekološke govedoreje | 3 |
| Tehnologije in ekonomski učinki ekološke reje drobnice | 3 |
| Prilagoditev tehnologij ekološkega načina kmetovanja na zavarovanih območjih | 3 |
| Pridelava ekološkega certificiranega semena | 3 |
| Zakonodaja s področja ekološkega kmetovanja | 3 |
| Ekološko čebelarjenje | 3 |

***SKLOP 4 - vsebine iz intervencije podpora za vzpostavitev gospodarstev mladih kmetov***

Vlagatelj mora za dodelitev podpore izvesti obe temi iz tega sklopa javnega razpisa.

Upravičen udeleženec usposabljanj iz tega sklopa je upravičenec do subvencionirane storitve iz 6. člena uredbe o prenosu znanja in je skladno s predpisom, ki ureja izvajanje intervencije pomoč za zagon dejavnosti za mlade kmete oddal vlogo.

Rok za izvedbo usposabljanj je 31. decembra 2025.

Predvideno število udeležencev je 470 v skupnem obsegu okvirno 8.550 ur usposabljanj.

|  |  |  |
| --- | --- | --- |
| **Tema:** | **Opis teme:** | **Trajanje**  **(v h)** |
| RC 4.2 izbirna usposabljanja kot pomoč za zagon dejavnosti za mlade kmete | uvajanje sodobnih tehnologij in digitalizacije, strateško upravljanje upravljanja kmetijskih gospodarstev, finančnih spretnosti in podjetništva, davki in knjigovodstvo, novi trženjski pristopi, varstvo pri delu, prilagajanja in blaženja vplivov podnebnih sprememb, zdravja rastlin in živali, ohranjanja in varovanja naravnih virov ter biotske raznovrstnosti, povečanja učinkovitosti in preciznega kmetovanja na področju setve, gnojenja in aplikacije fitofarmacevtskih sredstev, podkrepljeno s primeri dobrih praks | 25 |
| RC 4.1 obvezna usposabljanja za vse upravičence iz IRP24 | **finančne spretnosti** (dostop do finančnih virov za financiranje kmetijske dejavnosti: podpor iz SKP, lokalnih - občinskih podpor, kreditov komercialnih bank, FI, ki jih izvaja SRRS, drugo), **upravljanje kmetijskega gospodarstva** (finančno načrtovanje kmetijske dejavnosti (kratkoročno in dolgoročno), organizacija dela, nakup ali izposoja mehanizacije, nakup repromateriala, raziskava trga (ponudbe ostalih proizvajalcev, po čem povprašujejo kupci), zagotovitev odkupa, promocija, prevozni stroški, združevanje v skupine in organizacije proizvajalcev, drugo), podkrepljeno s primeri dobrih praks | 12 |

***SKLOP 5 - druge vsebine s področja kmetijstva, gozdarstva in predelave kmetijskih proizvodov***

Vlagatelj lahko izbira katero temo iz tega sklopa javnega razpisa bo izvedel.

Upravičen udeleženec usposabljanj iz tega sklopa je upravičenec do subvencionirane storitve iz 6. člena uredbe o prenosu znanja in je skladno s predpisom, ki ureja izvedbo intervencij skupne kmetijske politike oddal zbirno vlogo oziroma je član lokalne akcijske skupine iz predpisa, ki ureja delovanje lokalnih akcijskih skupin in potrditev strategij lokalnega razvoja za programsko obdobje do leta 2027.

Rok za izvedbo usposabljanj je 31. decembra 2025.

Povračilo poenostavljenih stroškov v primeru izvedbe usposabljanj v obliki klasičnih ali spletnih predavanj znaša 8 eurov na uro na posameznega udeleženca usposabljanj. V primeru izvedbe usposabljanj v obliki delavnic ali ogleda dobrih praks povračilo poenostavljenih stroškov znaša 27 eurov na udeleženca na uro.

Največji razpisani znesek za posamezno temo je zmnožek števila udeležencev, urne postavke ter trajanja posameznega usposabljanja. Vrednost trajanja usposabljanja in predvidenega števila udeležencev se lahko spreminjata, vendar največja dovoljena vrednost na posamezno usposabljanje ne sme biti prekoračena.

|  |  |  |  |
| --- | --- | --- | --- |
| **Tema:** | **Predvideno trajanje (v h)** | **Predvideno število udeležencev** | **Največja vrednost zaprošenih sredstev (v EUR)** |
| Zdravstveno varstvo živali in uporaba antibiotikov | 3 | 500 | 40.500,00 |
| Prestrukturiranje kmetije iz intenzivne živinoreje v druge mešane in rastlinske sisteme pridelave | 4 | 100 | 10.800,00 |
| Investicijska dokumentacija in poslovni načrt | 3 | 100 | 8.100,00 |
| Varno delo v gozdu | 8 | 500 | 108.000,00 |
| Razvrščanje lesnih sortimentov | 3 | 100 | 8.100,00 |
| Ekonomika gospodarjenja z gozdovi | 3 | 100 | 8.100,00 |
| Nove tehnologije za delo v gozdu | 3 | 100 | 8.100,00 |
| Gozdna pedagogika | 3 | 100 | 8.100,00 |
| Gojenje in varstvo gozdov v zvezi s prilagajanjem ter večanjem odpornosti gozdov na podnebne spremembe | 3 | 100 | 8.100,00 |
| Ločevanja, zbiranje, reciklaža plastičnih materialov na živinorejski kmetiji | 3 | 100 | 8.100,00 |
| Pitanje klavnih prvesnic kombinirane pasme na višjo kakovost svežega in zorjenega govejega mesa | 3 | 30 | 2.430,00 |
| Senzorično ocenjevanje in prepoznavanje napak pri razmnoževalnem materialu in kmetijskih proizvodih | 3 | 30 | 2.430,00 |
| Upravljanje z gozdovi v primeru naravnih nesreč in pojava škodljivcev | 3 | 30 | 2.430,00 |
| Ohranjanje kulturne dediščine, predvsem sobivanje z ostalimi uporabniki prostora (kolesarji, gobarji, lovci, pohodniki) | 3 | 30 | 2.430,00 |
| Učinkoviti protokoli zdravljenja najpogostejših obolenj krav in telet | 3 | 100 | 8.100,00 |
| Analiza pitne vode v hlevih, analiza krme in prsti | 3 | 30 | 2.430,00 |
| Priprava načrta HACCP - ločevanje čistih in nečistih poti | 3 | 50 | 4.050,00 |
| Implementacija ukrepov za preprečevanje vnosov še posebej nevarnih bolezni in škodljivcev v gozdne ekosisteme | 3 | 30 | 2.430,00 |
| Tehnologije gojenja konoplje - uporaba v tehnične namene | 3 | 30 | 2.430,00 |
| Vključitev v sheme kakovosti - priložnost za dvig dodane vrednosti in izboljšanje dohodkovnega položaja slovenskih kmetijskih gospodarstev | 3 | 30 | 2.430,00 |

**4. POGOJI ZA DODELITEV PODPORE**

4.1. Vlagatelj mora ob vložitvi vloge na javni razpis izpolnjevati pogoje od [1. do 6. točke prvega odstavka 9. člena](http://www.pisrs.si/Pis.web/pregledPredpisa?id=URED8874#9) uredbe o skupnih določbah.

4.2. Poleg pogojev iz prejšnje točke mora vlagatelj ob vložitvi vloge na javni razpis izpolnjevati tudi pogoje iz [7. člena](http://www.pisrs.si/Pis.web/pregledPredpisa?id=URED8924#8) uredbe o prenosu znanja:

a) glede izpolnjevanja pogoja iz 1. točke prvega odstavka 7. člena uredbe o prenosu znanja mora vlagatelj vlogi priložiti dokazilo, ki izkazuje, da je imel najmanj dve leti pred letom objave javnega razpisa pri Agenciji Republike Slovenije za javnopravne evidence in storitve registrirano dejavnost v skladu s predpisom, ki ureja standardno klasifikacijo dejavnosti;

b) izpolnjevanje pogojev iz 2. in 3. točke prvega odstavka 7. člena uredbe o prenosu znanja vlagatelj izkaže na Prilogi 1, ki je del razpisne dokumentacije k javnemu razpisu;

c) izpolnjevanje pogoja iz 4. točke prvega odstavka 7. člena uredbe o prenosu znanja vlagatelj izkaže na Prilogi 2, ki je del razpisne dokumentacije k javnemu razpisu ter priloži dokazila glede dokazovanja usposobljenosti.

4.3. V skladu s petim odstavkom 4. člena uredbe o prenosu znanja mora vlagatelj zagotoviti, da ne prijavlja enakega programa izmenjave znanj in prenosa informacij, ki je že del storitev javnih služb ali financiran iz drugih javnih sredstev oziroma ni del javnoveljavnih izobraževalnih programov poklicnega, srednjega in višjega strokovnega izobraževanja ter javnoveljavnih študijskih programov. Vlagatelj za izpolnjevanje pogoja iz prejšnjega stavka vlogi na javni razpis priloži izjavo na Prilogi 3, ki je del razpisne dokumentacije k javnemu razpisu.

**5. MERILA ZA OCENJEVANJE VLOG**

5.1. Merila za ocenjevanje vlog so določena v 8. členu uredbe o prenosu znanja in podrobneje opredeljena v tem poglavju.

5.2. V skladu s sedmim odstavkom 19. člena uredbe o prenosu znanja se med vlogami prispelimi na javni razpis izberejo vloge, ki so popolne in dosežejo minimalni vstopni prag 51 odstotkov od skupno 100 točk ter dosežejo višje število točk po vrstnem redu do porabe razpisanih sredstev.

5.3. Merila za izbiro vlog in točkovnik

|  |  |  |
| --- | --- | --- |
| Merila | |  |
| 1. | Vključevanje različnih deležnikov v sistem prenosa znanja in inovacij v kmetijstvu (v nadaljnjem besedilu: AKIS) – maksimalno število točk  Vlagatelj bo izmenjavo znanja in prenos informacij izvedel samostojno, s svojim kadrom, ali se bo povezal z drugimi deležniki AKIS in izvedel izmenjavo znanja in prenos informacij s pomočjo drugih deležnikov. Deležniki AKIS, ki sodelujejo pri prenosu znanja so lahko kmetijska gospodarstva, raziskovalne in izobraževalne organizacije, svetovalci, izvajalci javnih služb, organizacije in skupine proizvajalcev, rejske organizacije, upravljavci zavarovanih območij, nevladne organizacije s področja varovanja okolja ipd., pri čemer je treba upoštevati, da povezana podjetja ne predstavljajo drugih deležnikov AKIS.  Vlagatelj sodeluje:  – z več kot dvema različnima deležnikoma,  – z dvema različnima deležnikoma,  – z enim deležnikom,  – samostojno. | 30  30  15  10  0 |
| 2. | Sodelovanje pri projektih (mednarodni, pilotni, EIP, ipd.) – maksimalno število točk  Vlagatelj, ki je v zadnjih petih letih pred objavo javnega razpisa oziroma v obdobju izvajanja PRP14-20, sodeloval kot član partnerstva pri mednarodnih, pilotnih, EIP ali drugih primerljivih projektih, pri čemer se upošteva le tiste projekte, ki so vsebinsko sorodni temi za katero vlagatelj oddaja vlogo.  Vlagatelj je v zadnjih petih letih oziroma v obdobju izvajanja PRP14-20 sodeloval pri:  – treh ali več različnih projektih,  – dveh različnih projektih,  – enem projektu;  – nobenem projektu. | 25  25  20  10  0 |
| 3. | Izkušnje s področja izvedbe usposabljanj odraslih s področja kmetijstva ali gozdarstva ali dopolnilnih dejavnosti – maksimalno število točk  Vlagatelj je v zadnjih petih letih uspešno izvedel:  – tri ali več različnih usposabljanj,  – dve različni usposabljanji,  – eno usposabljanje;  – nobenega usposabljanja. | 25  25  20  10  0 |
| 4. | Inovativne oblike izvedbe usposabljanj – maksimalno število točk  Vlagatelj bo izvedel izmenjavo znanj in prenos informacij na več načinov in sicer v obliki fizičnih ali spletnih predavanj, seminarjev, delavnic, demonstracijskih prikazov in drugih (inovativnih) oblik prenosa znanja.  Vlagatelj bo izvajal:  – vsaj tri različne načine izvedbe usposabljanj,  – dva različna načina izvedbe usposabljanj,  – en način izvedbe usposabljanj. | 20  20  10  0 |

**6. OBVEZNOSTI UPRAVIČENCA**

Upravičenec mora izpolnjevati splošne obveznosti iz prvega, drugega in tretjega odstavka 25. člena uredbe o skupnih določbah ter obveznosti iz 20. člena uredbe o prenosu znanja.

**7. FINANČNE DOLOČBE**

Finančne določbe so določene v 9. členu uredbe o prenosu znanja.

**8. VLOŽITEV VLOGE IN POSTOPEK ZA DODELITEV SREDSTEV**

8.1. Vlagatelj mora predložiti vlogo skladno z zahtevami iz tega javnega razpisa in na prilogah, ki so del razpisne dokumentacije k javnemu razpisu, vključno z vsemi zahtevanimi prilogami in dokazili, ki so v njej navedeni. Podatki morajo biti medsebojno skladni, resnični in točni.

8.2. Vložitev vloge na javni razpis in postopek za dodelitev sredstev sta določena v 5., 6. in 7. členu uredbe o skupnih določbah ter v 19. členu uredbe o prenosu znanja.

8.3. Javna objava upravičencev je določena v [8. členu](http://www.pisrs.si/Pis.web/pregledPredpisa?id=URED8874#8) uredbe o skupnih določbah.

**9. ZAHTEVEK ZA IZPLAČILO SREDSTEV**

9.1. Upravičenec mora ob vložitvi zahtevka za izplačilo sredstev izpolniti pogoje iz 1. in 3. točke prvega odstavka 22. člena uredbe o skupnih določbah.

9.2. Poleg pogojev iz prejšnje točke mora upravičenec ob vložitvi zahtevka za izplačilo sredstev izpolniti pogoje iz 10. člena uredbe o prenosu znanja. Poročilo iz prve alineje prvega odstavka 18. člena uredbe o prenosu znanja se priloži na Prilogi 4, ki je del razpisne dokumentacije k javnemu razpisu.

**10. SISTEM KONTROL**

Sistem kontrol je določen od 26. do 30. člena in v 32. členu uredbe o skupnih določbah.

**11. UPRAVNE SANKCIJE IN VIŠJA SILA**

11.1. Upravne sankcije so določene v 33. členu uredbe o skupnih določbah in v 21. členu uredbe o prenosu znanja.

11.2. Višja sila ali izjemne okoliščine so določene v 34. členu uredbe o skupnih določbah.

Ervin Kosi

državni sekretar

p. p. št 1002-28/2024/9 z dne 21. 5. 2024